Diari Oficial de la Generalitat Valenciana


Sumari del DOGV 8079, del 07-07-2017 (2017/6147)

RESOLUCIÓ de 3 de juliol de 2017, de la Vicepresidència i Conselleria d'Igualtat i Polítiques Inclusives, per la qual es concedeixen subvencions per al finançament d' actuacions en matèria d'acció comunitària.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8079

Data del DOGV
:   07-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6147


Data del document
:   03-07-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 3 de juliol de 2017, de la Vicepresidència i Conselleria d'Igualtat i Polítiques Inclusives, per la qual es concedeixen subvencions per al finançament d' actuacions en matèria d'acció comunitària. [2017/6147]  
Mitjançant l'Ordre 9/2016, de 13 d'abril (DOGV 7765, 21.04.2016), de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió de subvencions en matèria d'acció comunitària.  
Posteriorment, mitjançant Resolució de 28 de desembre de 2016, de la Vicepresidència i Conselleria d'Igualtat i Polítiques Inclusives, es van convocar subvencions destinades a entitats privades sense ànim de lucre per a la realització d'actuacions d'inclusió social a persones o unitats familiars que es troben en situació de vulnerabilitat.  
Una vegada realitzada la fase d'instrucció i de conformitat amb el que preveu l'article 10 de les bases reguladores de l'Ordre 9/2016, de 13 d'abril, en relació amb la concessió de les subvencions en règim de concurrència competitiva, s'ha reunit la Comissió d'Avaluació a l'efecte d'elaborar la proposta de concessió o denegació, en els termes de l'acta que s'ha estés a aquest efecte.  
Per això, fent ús de les facultats que confereix article 9.3 i 11.1 de la mencionada ordre, en la qual es delega en la persona titular de la direcció general competent en matèria d'inclusió social la resolució de les sol·licituds que es presenten a l'empara de la convocatòria, resolc:  
  
  
Primer  
Concedir una subvenció a les entitats privades sense ànim de lucre que es relacionen en l'annex I, pels imports que hi figuren, a càrrec del programa pressupostari 72.36.31.444.72.3 Inclusió social, línia S1827 del pressupost per a 2017.  
  
Segon  
Denegar la subvenció a les entitats que es relacionen en l'annex II, per no aconseguir els 50 punts previstos (superar 20 punts com a entitat i 30 punts en el projecte) en l'article 6 de les bases reguladores.  
  
Tercer  
Excloure de la convocatòria les entitats que es relacionen en l'annex III, pels motius que s'hi indiquen.  
  
Quart  
El lliurament de la subvenció es realitzarà, d'acord amb la clàusula novena de la convocatòria, de la manera següent:  
 El 70 per cent de l'import concedit amb la publicació de la resolució de la subvenció.  
 El 30 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
El termini màxim per a la justificació del lliurament de la primera bestreta de la subvenció finalitzarà necessàriament el 31 d'octubre de 2017.  
La justificació de l'import restant junt amb la presentació de la memòria tècnica finalitzara el 31 de gener de 2018.  
  
Cinqué  
Les entitats beneficiàries presentaran la justificació de l'activitat subvencionada davant la direcció territorial corresponent, en el cas d'actuacions d'àmbit provincial i davant la direcció general competent en matèria d'inclusió social, en el cas d'actuacions d'àmbit supramunicipal o autonòmic. Tot això sense perjudici del que disposa la legislació de procediment administratiu comú.  
La justificació constarà de la documentació de caràcter econòmic justificativa de l'acció subvencionada i d'una memòria tècnica relativa a l'actuació subvencionada, aquesta última en suport digital i en paper.  
  
Quan les activitats hagen sigut finançades, a més de la subvenció, amb fons propis o altres subvencions o recursos, haurà d'acreditar-se per mitjà de documentació de caràcter econòmic l'import, la procedència i l'aplicació de tals fons a les activitats subvencionades.  
  
La documentació de caràcter econòmic a presentar haurà de justificar les despeses de personal i les despeses corrents ocasionades en les actuacions realitzades amb anterioritat a l'últim dia de l'exercici econòmic subvencionat, i hi contindrà:  
a) Una relació detallada de les despeses ocasionades pel projecte objecte de subvenció, amb identificació del creditor i del concepte de despesa, import, data d'emissió, relació amb el projecte subvencionat i percentatge de finançament que s'imputa a la Generalitat, segons model que figura en la pàgina web de la conselleria competent en matèria d'inclusió social.  
b) Les factures o documents de valor probatori equivalent acreditatius de les despeses incorporades en la relació anterior, per mitjà de la presentació d'originals o còpies compulsades. Aquestes hauran de reunir els requisits arreplegats en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació.  
c) En cas d'imputar costos salarials o altres justificacions que impliquen obligacions fiscals de l'últim trimestre de l'exercici, s'haurà de presentar declaració responsable en què s'indique que s'aportarà la documentació justificativa durant el mes de gener de l'exercici següent.  
  
Prèviament al seu fotocopiat, els originals hauran de marcar-se amb un segell o diligència, el model del qual figura en la pàgina web de la conselleria competent en matèria d'inclusió social, en què s'indique el número d'expedient per a la justificació dels quals han sigut presentats i el percentatge de finançament que s'imputa a la Generalitat.  
La memòria tècnica o descriptiva de l'execució del projecte subvencionat haurà de permetre conéixer el nombre de beneficiaris del projecte, les actuacions realitzades, el grau de compliment dels objectius proposats, els materials i la metodologia empleada i totes les altres dades que es considere de rellevància. L'esmentada memòria es realitzarà d'acord amb el model que figura en la pàgina web de la conselleria competent en matèria d'inclusió social, i haurà de ser remesa també en suport informàtic.  
Les dades referents a les persones beneficiàries del programa es presentaran sempre desagregades per gènere.  
En el cas que la justificació siga insuficient, s'exigirà el reintegrament dels imports indegudament percebuts. En el cas que no es presente la justificació en els terminis indicats en la convocatòria, l'entitat beneficiària perdrà el dret a la subvenció i es procedirà al reintegrament de la totalitat de la quantitat percebuda, tot això d'acord amb el que estableix l'article 15 de les bases reguladores de l'Ordre 9/2016, de 13 d'abril.  
  
Les despeses a justificar hauran de correspondre's amb els continguts dels projectes objecte de subvenció, i no seran admissibles despeses d'actuacions que no estiguen específicament previstes en la descripció d'aquests. D'acord amb el que preveu l'article 31.2 de la Llei 38/2003, de 17 de novembre, general de subvencions, es considerarà despesa realitzada, amb caràcter general, la que ha sigut efectivament pagada amb anterioritat a la finalització del període de justificació.  
En aquelles despeses subjectes a la normativa reguladora de L'impost sobre la renda de les persones físiques, haurà de ser aportada la documentació justificativa de la retenció i ingrés en l'Agència Estatal d'Administració Tributària de les quantitats corresponents per rendiments del treball, rendiments d'activitats econòmiques o per rendiments procedents de l'arrendament o subarrendament d'immobles.  
  
Així mateix, en la justificació de les retribucions de personal laboral contractat, junt amb els corresponents fulls de salaris, s'hauran d'adjuntar els preceptius documents de cotització a la Seguretat Social, i també l'ingrés de les cotitzacions en la Tresoreria General de la Seguretat Social.  
  
Sisé  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictada, en el termini d'un mes a comptar des de l'endemà de la seua publicació, de conformitat amb la legislació de procediment administratiu comú, o bé podrà interposar-se directament recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjudici que puga interposar-se'n qualsevol altre que s'estime pertinent.  
  
València, 3 de juliol de 2017. La vicepresidenta del Consell i consellera d'Igualtat i Polítiques Inclusives, p. d. (art. 9.3 i 11.1 de l'Ordre 9/2016, de 13 d'abril, de la Vicepresidència i Conselleria d'Igualtat i Polítiques Inclusives, DOGV 7765, 21.04.2016), la directora general d'Inclusió Social: Immaculada Carda i Isach.